
Az ejtőernyős alakulatok megalakulása Magyarországon.

Témám az ejtőernyős alakulatok megalakulása Magyarországon. Célom e pályamunka megírásával az volt, hogy összeszedjem, és rendszerezzem az ismereteket a magyar ejtőernyős kultúráról, továbbá felvázolni a magyar katonai ejtőernyőzés jelenlegi helyzetét. Ezt a feladatot nagyon fontosnak tartom, ugyanis nagyon kevés az az irodalom, amely ilyen nagy időszakot ölel fel a témával kapcsolatban.
Munkám első része az első világháború utáni ejtőernyős elméletek kidolgozásáról, és magyar vonatkozásáról szól. Ezek után az első magyar ejtőernyős alakulat megalakulásának körüményeit, majd háborús részvételét tárgyalom a II. világháború végéig. Az olvasó részletesen megismerheti az ejtőernyős katonák kiképzését, az alakulat szervezetét, nagyobb problémáit, és műveleteit a szervezet felbomlásáig. Munkám ezen része nagyrészt részletes történelmi áttekintés néhány új megállapítással.
A második részben az ejtőernyős alakulat világháború utáni újraszervezését, és tevékenységét részletezem. Ebben a fejezetben a katonai ejtőernyős szervezetek második és harmadik generációjának eredményeit gyűjtöttem össze, és foglaltam rendszerbe. A fejezetben részletesen taglalom az újjászervezett ejtőernyős alakulat költözésekkel teli történetét, és főbb szervezeti problémáit, amely végül az alakulat felszámolásának oka is lett. A fejezet további részében a már új koncepcióval rendelkező újjászervezett alakulatok történetét írom le, különféle következtetéseket téve. Végezetül az alakulatok rendszerváltás utáni helyzetét írom le.
Pályamunkám harmadik részében a magyarországi ejtőernyős alakulatok jelenlegi helyzetéről, problémáiról írok. Ebben a fejezetben részletesebben kitérek, melyek azok az alakulatok a Magyar Honvédség kötelékében, amelyek még rendelkeznek ejtőernyős képességgel, illetve leírom milyen fejlesztéseket értek el ezek az alakulatok az évek során. Az ejtőernyőzés kérdése a Honvédség számos problémája közül az egyik, aminek az az oka, hogy "veszélyeztetett faj" lett a Honvédségen belül, továbbá az, hogy ezek az alakulatok alkalmas felszerelés hiányában nem tudnak kellő hatásfokkal működni. Ezért, munkám utolsó részében javaslatokat, ötleteket írtam le az ejtőernyős alakulatok fejlesztésére.
Számos könyvet, újságcikket, internetes oldalt olvastam el a témámmal kapcsolatban, hogy kellő ismeretre tegyek szert a katonai ejtőernyőzésről, és szerzett tudásom eredménye ez a pályamunka.



